ขอสอบถามค่ะ หนูคันบริเวณรอบๆหัวนม(ใกล้ๆบริเวณหัวนม สีคล้ำๆ อ่ะค่ะ)และผิวรอบหัวนมลอก เป็นมาหลายเดือนมากแล้ว จะเป็นอะไรไหมค่ะ แล้วเสี่ยงเป็นโรคร้ายไหมค่ะ
สวัสดีค่ะ อาการคันที่หัวนม และผิวรอบหัวนมลอก อาจเกิดจาก1. ผิวแห้ง อาจเกิดจากการอาบน้ำร้อน ฟอกสบู่หรือครีมอาบน้ำมากไป ใช้แอลกอออล์หรือครีมหรือน้ำหอมที่มีแอลกอออล์ผสมทามากไป เป็นต้น2. การแพ้และระคายเคืองจากสารเคมีต่างๆ เช่น ครีม โลชั่น แป้ง น้ำหอม ที่นำมาทาผิวหนังบริเวณเต้านม แพ้สบู่ ครีมอาบน้ำ หรือแพ้น้ำยาซักผ้า น้ำยาปรับผ้านุ่มที่เกาะติดอยู่กับชุดชั้นใน แพ้ซิลิโคนที่ใส่ปิดหัวนม เป็นต้น3. ผิวหนังติดเชื้อรา เช่น โรคกลาก แต่จะเห็นเป็นปื้นสีแดง มีขุย สะเก็ดน้ำเหลืองกรังร่วมด้วย4. โรคหิด มักพบตามง่ามนิ้วมือ ข้อมือ ข้อศอก แต่ก็อาจะพบได้ที่บริเวณสะดือ ท้อง ก้น หัวนม มักเห็นตุ่มนูนแดงหรือตุ่มน้ำใสร่วมด้วย5. มะเร็งเต้านมชนิดหนึ่งชื่อ Paget disease of the nipple ซึ่งนอกจากอาการคัน มักมีผื่นหรือสะเก็ดให้เห็น และมักพบในผู้หญิงวัยกลางคนขึ้นไป หากอายุน้อยและเป็นมาหลายเดือนมากแล้วก็ไม่น่าใช่ค่ะในเบื้องต้นให้หลีกเลี่ยงการเกา หลีกเลี่ยงการทาครีม โลชั่นและน้ำหอมต่างๆ ที่เต้านม หลีกเลี่ยงการอาบน้ำร้อนหรือแช่ในน้ำร้อน ไม่ควรฟอกถูสบู่รุนแรงบริเวณหัวนม เลือกใช้สบู่ที่อ่อนโยนต่อผิว ไม่ใช่ซิลิโคนมาปิดที่หัวนม เป็นต้น หากมีอาการคันมาก อาจทานยาแก้แพ้แก้คัน เช่น ไฮดรอกไซซีน (hydroxyzine) chlorpheniramine (CPM) เป็นต้น หากอาการคันไม่หายไป ก็ควรไปพบแพทย์เพื่อตรวจและรักษาค่ะ